Marzu 2010

Munnu 

30 di marzu
 Ginevra: Ô CERN fu fattu nu spirimentu chi cunsisti a fari scuntrari fasci di particeddi limintari ntô LHC, a n'enirgìa di 7 TeV. Lu spirimentu arriniscìu. Si spera accussì di truvari la spiegazzioni a diversi prubblemi dâ fisica cuntimpurania.

29 di marzu
 Mosca: Versu l'8 di matina, du' fimmini kamikazi si ficiru scuppiari ntî du' diversi stazzioni dâ mitropulitana dâ capitali russa. Lu bilancio è di 38 morti.

22 di marzu
80px|right
 Washington D.C.: Lu cungressu miricanu appurvau n forma difinitiva la riforma dû sistema sanitariu dî Stati Uniti pi 219 voti favurevuli contra 212 cuntrari. La riforma, vuluta dû prisidenti Barak Obama, unu dî punti cintrali dû programa prisidinziali, avia statu tintata n passatu di diversi àutri prisidenti senza successu. Cu sta riforma cchiossai di 30 miliuna di pirsuni chi nun si putèvanu pirmettiri di paiàrisi n'assicurazzioni sanitaria, abbannunati senza curi, tràsunu finarmenti ntô sistema sanitariu.

14 di marzu
 Bahrein: Ntâ prima jurnata dû campiunatu munniali di Formula 1, la Ferrari guidata di Fernando Alonso vinciu la cursa. Secunnu fu Felipe Massa e terzu Lewis Hamilton. Michael Schumacher riturnatu ê cursi doppu quarchi anni di pausa agghicau sestu.

8 di marzu
 Ankara: Ntâ Turchia orientali nu tirrimotu di magnitudini 6 fa diversi dicini di morti. 

 Italia 

29 di marzu
 Roma: Lu museu Getty di New York arristituisci diversi riperti archiològgici chi vènunu dâ Sicilia, dâ zona di Morgantina. Vannu appoi a arricchiri lu futuru museu di Aidoni. Avannucaveni lu Museu arristituisci puru la Veniri di Morgantina.

16 di marzu
 Trapani: 19 pirsuni vicini ô prisuntu capu dâ mafia Matteu Missina Dinaru foru arristati ntâ pruvincia di Trapani.

12 di marzu
 Catania: Ntî l'anticipu dâ jurnata di palluni lu Catania batti li campiuna n carrica di l'Inter, attuali primi n classifica dâ Seri A pi 3-1.

10 di marzu
 Palermu: Maxi upirazzioni contra la mafia cu genti arrestati n Sicilia e ntê Stati Uniti